Buat 1 alinea dalam bahasa Betawi dengan unsur naratif.

Buruh migran Indonèsia, Tuti Tursilawati, dièksêkusi mati olèh pêmêrèntah Arab Saudi pada Sênèn, 29 Oktobêr 2018. Tuti Tursilawati, TKI asal Majalèngka, bêrangkat kê Arab Saudi pada 2009. Tujuannyah pêranti ngêdapêtin kêidupan nyang lêbih baèk. Tuti bêgawè sêbagè pênjaga lansia pada sêbuah kêluarga di Kota Thaif. Di sonoh, diah bêgawè sêlama 8 bulan dêngan sisa gaji ora dibayar ênêm bulan. Tuti ditangkêp kêpolisian Arab Saudi pada 12 Mèi 2010 atas tuduhan ngêbunuh baba majikannyah, Suud Mulhaq Al Utaibi. Tuti ditangkêp sêari sêudah kêjadian pêmbunuhan. Sêudah ngêbunuh korban, Tuti Tursilawati mèrad kê Mekkah dêngan ngêbawa pêrhiasan ama duit 31.500 riyal Arab Saudi milik majikannyah. Dalêm pêrjalanannyah kê Mekkah, Tuti dipêrkosa sêmbilan pêmuda Arab Saudi. Mêrèka juga ngambil pêrhiasan ama duit nyang dibawa Tuti. Sêmbilan pêmuda onoh udah ditangkêp ama dihukum sêsuè kêtêntuan hukum Arab Saudi.